Ti-pañsion Gloaneg

An Ti-pañsion Gloaneg a zo un ti-pañsion hag a voe digoret gant Marie-Jeanne Le Glouannec, lesanvet « la mère Gloanec » (Pont-Aven, 1839 - Pont-Aven, 1915)Le Glouannec a oa he anv gwir. e Pont-Aven e 1860. An ostaleri-mañ a oa unan eus lec'hioù emgav al livourien er gumunEstelle Guille des Buttes-Fresneau. Pont-Aven : naissance de la ville des peintres. Bretagne Culture Diversité, miz Du 2016. Lenn enlinenn. E-kichen ti-evañ familh Angélique Marie Satre (1868-1932) e oa, lesanvet « la belle Angèle », peurvrudet gant Gauguin.

E 1891 e voe digoret, goude bezañ gwerzhet hec'h ostaleri, al Leti Gloaneg gant ar vamm Gloaneg, war ar blasenn veur, e-kichen al Leti Julia eus an dimezell Julia Guillou (1848-1927). Unan eus teir ostizez vrudet Pont-Aven e oa ar vamm Gloaneg. Kenderc'hel a reas da zegemer holl livourien skol Pont-Aven, en o zouez Gauguin e 1892Bernard Boucheix. La mère Gloanec - Bretagne 1830-1915. Embannadurioù Créer, 2017, 34 p., .

Adkemeret e voe o anv eus marilh ar boblañs gant bugale Marie-Jeanne Le Glouannec evit adenvel al Leti "Hôtel Le Glouannec".  

Adalek an hañv 1889 e voe Gauguin ha Sérusier e Breizh adarre met dilezel a rejont Pont-Aven evit ostaleri Marie Henry (lesanvet « Marie Poupée ») er PoulduBernard Boucheix, "Les aubergistes bretonnes. L'école de Pont-Aven", Yoran Embanner, 2018, pp. 65-78, ..

Pratikoù an ti-pañsion
(ar roll-mañ n'eo ket peuglok)
kleiz|thumb|Ar Gouel Gloanec eo anv un daolenn livet gant Paul Gauguin e 1888.
 Herman Van den Anker, er bloavezhioù 1860
Paul Gauguin en nevez-amzer 1886
Émile Bernard en em stalias eno e dibenn an hañv 1886. Livañ a reas An Eost  evit kinklañ an ti-pañsion.
Émile Schuffenecker e 1886
Émile Jourdan a erruas en hañv 1886 
Charles Laval e 1886
Ferdinand du Puigaudeau e 1886
Charles Filiger e 1888
Paul Sérusier o chom eno e 1888
Ernest de Chamaillard, e 1888
Henry Moret, e 1888
Arthur Wesley Dow, e 1888
Gustave Loiseau, adalek an hañvezh 1890
Eric Forbes-Robertson ha Robert Bevan e 1890
Alfred Jarry, e 1894

 Bremañ 
En XXIañ kantved eo an Ti-pañsion Gloaneg ur stal-levrioùPont-Aven. Michèle Lesbre e ti-pañsion Gloaneg, gwener. Ouest France, 4 a viz Mae 2023. Lenn enlinenn.

 Notennoù ha daveoù 

 Gwelet ivez 
 Pennadoù kar 
 Ostaleri Marie Henry
 Skol Pont-Aven
 Mirdi an arzoù-kaer Pont-Aven
 Pont-Aven

 Liamm diavaez
Lec'h ofisiel

Rummad:Skol Pont-Aven
Rummad:Ostalerioù Breizh